Naprieč dejinami existujú univerzálne postavy.
Pomocou príbehov o nich
sme vždy hovorili o morálke
či výzvach, ktoré nás čakajú.
Boli to náboženské postavy,
mýtické postavy, králi a kráľovné.
Teraz sú takými postavami superhrdinovia
a práve preto v nich tak veľmi verím.
Hrdinstvo je jednoduché.
Stačí, že niekto použije odvahu, keď sa bojí,
a najmä v mene niečoho dobrého.
Vo filmoch
sú superhrdinovia cnostnými ikonami,
symbolmi našich najvyšších ideálov.
Keď som komiksy začala skúmať,
vážne ma pohltili.
Zbožňovala som ich.
Stále sa s figúrkami hrávam. Vkuse.
Neprejde deň,
aby okolo mňa neprešiel niekto v tričku Batmana.
Presun z papiera na plátno však trval desaťročia
a vyžadoval veľa presviedčania.
Dôležitým dôvodom, prečo v 80. a 90. rokoch
neexistovalo toľko adaptácií komiksov, bolo, že v Hollywoode
tomu materiálu mnohí neverili.
Vedúci štúdií sa na tvorcov pozerali zhora
a tvrdili, že komiksové postavy
skrátka nemajú hodnotu.
Kým sa Hollywood učil, ako naučiť superhrdinov lietať,
vášniví tvorcovia
zmenili komiksy z detskej zábavy
na sofistikovanú zábavu pre dospelých.
Ľudia, ktorí s postavami zaobchádzajú v rukavičkách,
nebudú nikdy posúvať hranice.
Na textoch a kresbách niečo bolo.
Boli chytré a odvážne.
Táto neskrotná povaha
a odhodlanie celoživotných fanúšikov
dostali superhrdinov do centra popkultúry
a našej kolektívnej predstavivosti.
Aké by bolo, keby som mohol byť hrdinom,
ak by som mohol zmeniť svet?
To je jadrom príbehov o superhrdinoch.
V našej morálke je niečo,
čo nám vraví, že je dobré bojovať za správnu vec.
V tom je tá moc. Preto sú super.
Supermocní: Príbeh DC
Prvým superhrdinom, ktorý sa objavil na plátne,
nebol ten, o ktorom si to myslíte.
Kapitán Marvel mal všetky Supermanove schopnosti
a v 40. rokoch ho v predajoch predbehol.
Komiks hovoril príbeh chlapca, ktorý sa vedel jediným slovom
zmeniť na superhrdinu.
Shazam!
A v roku 1941 sa kapitán Marvel objavil vo vlastnom 12-dielnom filmovom seriáli,
ktorý nadchol mladých divákov na sobotných matiné.
Chcelo to však 78 rokov, zmenu názvu a krátku televíznu kariéru,
kým sa kapitán Marvel dostal v roku 2019 do kín
ako Shazam!
Tento film oživil večný príbeh
o bezmocnom dieťati, z ktorého sa stane supersilný dospelý.
Shazam!
Každý niekedy v živote sníval...
HEREC
...že sa stane niečím ako superhrdinom.
Silnejším, rýchlejším alebo hrdinskejším.
Chyťte sa jej.
Shazam!
Tento film pôsobí na naše vnútorné dieťa.
Točíme, ľudia!
Točíme.
SÚČASNOSŤ
Tak fajn, rodinka, viete, aký je deň.
Poďme na to.
Keď prejdeme k druhému filmu,
to patrilo k mojim najobľúbenejším natáčaniam vôbec.
Zo všetkých mojich projektov.
Načo máš vôbec prácu, Mary? Wonder Woman nemá prácu!
- Prestaň. - Vážne!
Čo si učeše cop, dá škulky,
nikto ju nespozná a robí ako účtovníčka?
Prestaň už.
Je to veľmi zábavná rola, lebo môžem byť stále dieťa.
Nevyvádzajte! To som ja, Billy!
Videohry ma v tom detskom hernom móde udržia
a myslím, že keď máte hrať dieťa,
je dobré ostať na tom hravom mieste.
Nemalo by to pôsobiť ako práca.
Veď sa tu prezliekame a hráme a platia nám za to.
Na prvom filme bolo najlepšie práve to,
keď sme počuli, že ľudia z kina vychádzajú
a majú lepší pocit zo života.
Cítia sa ľahší.
Vo svete je teraz toľko zlého
a my máme ako umelci a tvorcovia
a zabávači šancu pomôcť
aspoň trochu odľahčiť to bremeno. Aspoň trošku.
A aj musíme, lebo svet je teraz fakt temný.
Päťdesiat rokov pred príchodom Shazam! na plátna
stál svet pred inou priepasťou.
Chceme mier!
Ako mladý
som mal pocit, že neexistuje odpoveď.
Čo máte robiť, keď existuje majoritná kultúra,
keď nepriateľ občas nemá tvár?
Ako máte bojovať?
MARTIN LUTHER KING ZAVRAŽDENÝ V MEMPHISE
Vtedy som začínal mať pocit...
FILMOVÝ PRODUCENT
...že zo svojich komiksov vyrastám.
A práve v tom čase
naozaj vypukol vek Marvelu.
Keď Marvel vyrukoval so svojím prvým čiernym superhrdinom
a začal riešiť vážne spoločenské problémy,
začali byť detinské vylomeniny v podaní Adama Westa
zúfalo zastaralé.
V tom čase, uprostred 60. rokov,
vnímal svet, snáď okrem tých pár skutočných čitateľov komiksov,
Batmana tak, ako ho prezentovali v tomto seriáli.
A to bolo na tom pre mňa to znepokojujúce.
Tak som sa zaprisahal,
že jedného dňa nejak ukážem svetu,
aký je skutočný Batman.
Mladí fanúšikovia ako Uslan,
ktorých poháňala hlboká láska k postavám
a oddanosť médiu,
spustili v americkom komikse novú éru.
Každá generácia si zaslúži mať postavy,
ktoré k nej pasujú.
Takže ako decká zo 60. rokov sme veľmi chceli...
SPISOVATEĽ
...rozpovedať pár dôležitých príbehov.
Neboli sme ako nejakí mladí Turci, čo plánovali revolúciu,
no na druhej strane sme boli mladí Turci, čo plánovali revolúciu.
VYDAVATEĽ
Hľadali sme budúcnosť nášho žánru.
Spisovateľ Denny O'Neil a kresliar Neal Adams
sa rozhodli zmeniť svet komiksu tým,
že do panelov zapracovali skutočný svet.
Vzali dvoch superhrdinov, ktorí vážne upadali.
Green Arrow, ktorý predstavoval liberálny pohľad,
a Green Lantern, ktorý bol zas konzervatívny,
spolu sadli do auta a vydali sa objavovať Ameriku.
Počas 14 dielov čelili Green Lantern a Green Arrow
veľkým celonárodným problémom
ako preľudnenie, diskriminácia,
znečistenie a závislosť od drog.
Obaja sme vyrástli v danom čase
a veľmi sme sa na spoločnosť hnevali.
Bola to doba zmien. Spomeňte si na 60. roky,
veľa sa v Amerike zmenilo a všetko to bolo...
KRESLIAR
...priamo v tom komikse. Priamo pred vami.
Pre DC Comics to bol bod zlomu,
ktorý sa začal ukazovať aj v iných komiksoch a pri iných hrdinoch.
Chceli byť odvážni a drzí.
Legendárny kresliar Marvelu Jack Kirby prišiel do DC v roku 1970
napísať svoju spirituálnu ságu New Gods .
Bol to jeho epos, jeho prerozprávanie Biblie.
Takto sa všetko začalo a takto sa všetko skončí.
SPISOVATEĽ
Toto je dobro, toto je zlo.
Na každej stránke je tisíc konceptov, z ktorých by mohlo byť tisíc príbehov.
Je to to najinšpirujúcejšie umelecké dielo.
V roku 1972 dali Len Wein a Bernie Wrightson
dušu hrdinu do tela príšery
a vznikol Bažináč.
Wrightsonove kresby boli plné emócií
a zároveň čudné aj krásne.
A Len písal štýlom, ktorému hovorím pulpová poézia.
Je to klasika, ktorá je podľa mňa stále jednou z najlepších vecí...
SPISOVATEĽ, LIGA SPRAVODLIVÝCH
...ktorú DC za celé tie roky vydalo.
Pri krátkozrakom pokuse modernizovať iného člena panteónu DC
však redaktori-muži vzali Wonder Woman jej superschopnosti
a naučili ju kung-fu.
Prinútili ju vzdať sa kostýmu...
KRESLIARKA
...a mala z nej byť sexi Diana Princeová.
Je ako špiónka. Je moderná.
Je sexi.
Hovorím si: "Taký komiks čítať nechcem."
- Čo chcete? - Rovnoprávnosť!
- Kedy ju chcete? - Teraz!
Chybu DC si všimla
vzostupujúca vodkyňa feministického hnutia,
Gloria Steinemová.
Wonder Woman bola veľmi feministická...
ZAKLADATEĽKA
...vládla silou, spravodlivosťou a láskou
a mala byť protijedom k násiliu
v komiksoch plných mužov.
Napadlo nám, že by bolo zaujímavé, keby kandidovala na prezidentku.
Takže je tam: "Mier a spravodlivosť v 72."
Keď ste ho už vytiahli, ukážte ho na kameru.
WONDER WOMAN ZA PREZIDENTKU
Prvý výtlačok Ms. Magazine
obsahoval esej o Wonder Woman
ako zosobnení sily a samostatnosti.
V DC to pochopili.
Wonder Woman sa vrátila sila.
A o pár rokov neskôr
začali v ABC hľadať dokonalú herečku,
ktorá by legendárnu postavu stvárnila v TV.
Nechali ma tú postavu vytvoriť.
Predo mnou nič nebolo.
HEREČKA
A ja som netušila, čo robím.
Bola v tom istá naivita.
Veľa som študovala mytológiu
a čo by som do postavy mohla vniesť ja.
Nešlo o nič na papieri.
Išlo o ľudí ako Betty Friedanová,
Gloria Steinemová a sufražetky.
Ten feminizmus typu: "Som žena, počujte môj rev."
Taká bola Wonder Woman.
Na jeseň roku 1975
sa na televízne obrazovky prihnala Carterovej Wonder Woman
a zapálila srdcia celého národa.
Neexistoval vzor, ktorý by ste mohli napodobňovať.
A ja som bola v tom veku,
keď bolo veľmi dôležité mať sa na ihrisku na koho hrať.
REŽISÉRKA
Decká vybehli von a bol z nich Superman či He-Man
či niečo také.
A keď vyšla Wonder Woman ,
bolo to ako zázrak.
Zrazu ste túžili byť tou,
ktorá si vonku zaberie Wonder Woman.
Mohla som zažiť presne to, čo zažívali chlapci,
no nie chlapčensky.
Plnili sa mi moje vlastné želania.
Môžete byť presne tým, kým chcete.
Všetky ste výnimočné.
A všetky ste rozdielne.
Lynda bola tá bežná žena, ktorou ste túžili byť.
Nikdy som Wonder Woman nehrala.
Hrala som len Dianu.
Kľúčom k Wonder Woman bolo,
že do nej, do Diany, sa dalo vžiť.
Lynda Carter je slávna tým, že vymyslela tú otočku,
pri ktorej sa v seriáli menila z Diany Princeovej na Wonder Woman.
Tá explózia svetla
a premena z jednej super postavy
na mocnú superhrdinku
mi pripomenuli moc toho, keď sa stanete niečím väčším, než ste.
SPISOVATEĽ/KRESLIAR
Myslím, že aj v mladosti mi to čosi hovorilo.
Zarezonovalo to vo mne.
Nešlo len o to napchať ženu do kostýmu superhrdinky.
Išlo o to nejak presvedčiť svet,
že sa to dá aj lepšie.
Vážne si myslíte, že sa ľudia môžu zmeniť k lepšiemu?
Áno.
Tam, kde ma vychovali, ma naučili, že dobro musí zvíťaziť nad zlom
a ženy aj muži sa vedia poučiť.
Posolstvo Wonder Woman o rovnosti sa ozývalo po celom svete.
Späť doma
však ďalší populárny seriál vytvoril zostavu superhrdinov,
ktorých dobrodružstvá učili dôležitosti tímovej práce.
Vo veľkej sále Ligy spravodlivých
sa stretávajú štyria najväčší hrdinovia sveta.
Seriál Super Friends bol prvým televíznym spojením týchto postáv.
Po prvýkrát sme nedostali len príbeh Supermana
a len príbeh Wonder Woman
a len príbeh Batmana.
Dostali sme všetky postavy naraz.
Je jasné, že sme potom vyrástli a chceli robiť
komiksové seriály a knihy.
No pre mnohých čitateľov komiksov
bol štvrtý člen tohto superhrdinského tímu snov
stále ako piate koleso na voze.
Ak na tieto zvláštne exxoriánske ryby zaberie moja vodná telepatia,
mal by som Darkonových mužov vedieť zastaviť.
Aquamana považovali za smiešnu postavu.
Spomínam si, že keď som začal písať Aquamanovu knihu...
SPISOVATEĽ
...ľudia sa pýtali: "Prečo mrháš časom na Aquamana?"
Pre mňa ako spisovateľa je ale oveľa zábavnejšie
vziať neznámu postavu a poriadne sa do nej zavŕtať
a zblízka si ju pozrieť,
pretože to ešte nikto nespravil.
Keď pozriem na Aquamana a opýtam sa, že ak sú jeho svet a príbehy
také bohaté a hlboké ako príbehy Batmana a Supermana a ostatných,
tak aké sú?
Prerozprávanie príbehu Aquamana z pera Geoffa Johnsa v roku 2011
doplnilo svet podceňovaného hrdinu
pod hladinou mora aj na súši.
Z Johnsovej knihy sa stal podklad pre filmovú adaptáciu z roku 2018,
ktorej hviezda titulnú postavu vôbec nepripomínala.
Aspoň nie na povrchu.
Hovorím: "Kto? Čože to mám hrať?"
HEREC
Napadlo mi len: "Biela, biela, blonďák, oholený.
Nie ja."
Potom mi povedali zvyšok a ja vravím: "No dopekla. Áno."
Jeho otec stráži maják a jeho mama je kráľovná Atlantídy.
Medzi týmito dva svetmi je veľké napätie.
Okamžite to vo mne zarezonovalo,
keďže som sa narodil na Havaji a vyrastal v Iowe
v striedavej starostlivosti.
Na súši sa cíti ako cudzinec,
no v Atlantíde je dedičom trónu.
Som jediný, kto medzi nimi dokáže prechádzať,
a práve ja to robiť nechcem.
Koľkokrát to mám opakovať? Nechcem byť kráľom.
Musí sa naučiť byť mostom medzi týmito dvoma svetmi,
aby zachránil svet pred vojnou s Atlantídou.
Aquaman potreboval trošku posilniť,
takže som ho hral úplne inak.
Ideme. A akcia!
Bum.
Dúfam, že to všetko vyjde.
Je to bitkár.
Niekto, kto udiera hlavou a bije sa v baroch.
Pracuje manuálne. Tí ľudia pijú.
Nekecajú o emóciách a to sa mi páčilo.
Tvoja mama vždy vedela,
že to ty spojíš naše dva svety.
Prestaň už.
No jeho slabosť, jeho ľudskosť, z neho napokon spraví aj kráľa.
Kráľ bojuje len za svoj národ.
Ty bojuješ za každého.
Aquaman, ktorého režíroval James Wan,
sa stal najlepšie zarábajúcim filmom v histórii DC
a zarobil celosvetovo viac než miliardu dolárov.
Víťazstvo tohto kedysi zosmiešňovaného superhrdinu ukázalo,
že pre úspešné komiksové filmy
je základom zdrojový materiál.
A silné príbehy boli prioritou novej vodkyne,
ktorá do DC prišla v roku 1976.
Dvadsaťosemročná Jenette Kahnová nemala s komiksami žiadne skúsenosti,
keď ju Warner najali, aby ako vydavateľka nahradila Carmina Infantina.
Keď ma najali, všetci sa ma báli a nenávideli ma.
"Ako sa sem dostala?"
"Veď nie je od komiksov."
VYDAVATEĽKA
"Je mladá a je to žena."
Spoločnosť bola vtedy kompletne uzavretá.
Nikdy tam manažéra nerobil človek zvonku.
A nikdy tam manažérku nerobila žena.
Okrem toho, že bola chytrá a Židovka,
nemala s ľuďmi, ktorých ako tím zdedila,
v podstate nič spoločné.
V skutočnosti DC najalo Kahnovú
na základe jej úspechov s detskými časopismi,
čo jasne naznačovalo, pre koho podľa nich tento produkt bol.
Komiksy považovali za zbytočné médium vhodné len pre deti.
Za prácu v komiksovom priemysle sa ľudia hanbili.
Ja som však do DC prišla s veľmi dôležitým pocitom,
že komiksy sú forma umenia.
Naším poslaním je rozprávať príbehy pomocou obrázkov a slov,
a keď budeme nad komiksami rozmýšľať tak,
môžeme vyrozprávať akékoľvek príbehy.
Jeden nevypovedaný príbeh už veľmi meškal.
Na napísanie ich prvého seriálu
s afroamerickým superhrdinom v hlavnej úlohe
najalo DC spisovateľa Tonyho Isabellu.
Chcel som napísať najlepšieho možného černošského superhrdinu.
SPISOVATEĽ
Chcel som niekoho, kto bude idolom,
niekoho, do koho sa decká budú môcť vžiť.
Bol to olympijský športovec,
ktorý na olympiáde použil pozdrav Black Power.
Zničilo im to športové kariéry.
Tak sa stal učiteľom
a bojoval so zločinom vo vnútornom meste.
To bol Jefferson Pierce, Black Lightning.
Black Lightning sa vo výkladoch objavil v roku 1977.
Spomínam si, ako som otvoril tašku...
SPISOVATEĽ
...a vnútri bol prvý diel Black Lightninga.
Pocítil som niečo, čo dovtedy nie.
Myslím, že mi na tom prvýkrát naozaj záležalo.
Rozumel som takmer všetkému, čo na papieri bolo.
Bol to veľmi ľudský príbeh
a bol veľmi súčasný.
Bol veľmi sociopolitický.
Bolo tam všetko.
DC dobehlo dobu,
no ani nový superhrdina
nemohol zvrátiť klesajúce predaje komiksov.
Novinové stánky v Amerike prestávali predávať časopisy.
Predaje komiksov rýchlo padali.
Američania sa sťahovali na predmestia,
kde supermarkety odmietali mrhať plochou na otočné stojany.
Komiksy sa vracali nepredané a investície DC vyšli nazmar.
Bojujúc o stratený podiel na trhu sa Kahnová zaťala.
Spoločnosť začala rýchlo vydávať nové komiksy
a túto kampaň nazvala "Explóziou DC".
Pokúsme sa zabrať v novinových stánkoch čo najviac miesta tým,
že vydáme toľko komiksov, koľko dokážeme.
Hlásili sme kvantitu namiesto kvality.
V zime 1978
vyradila historická snehová búrka zásobovanie
a vyhnala do výšin infláciu,
čo predaje DC úplne zničilo.
Z Explózie DC sa za noc stala implózia DC.
Spoločnosť prepustila množstvo zamestnancov
a narýchlo zrušila 17 komiksových seriálov
vrátane Black Lightninga.
Každý, kto v DC uprostred 70. rokov pracoval,
mal pocit, že priemysel už dlho neprežije.
Bolo treba niečo robiť. Potrebovali odpovede.
Budúcnosť DC visela na vlásku
a Warner sa rozhodli pre veľké riziko:
natočiť film o superhrdinovi, ktorý to celé spustil.
Nikto si nemyslel, že ten film bude veľmi dobrý.
KREATÍVNY KONZULTANT
Každý si asi spomínal na seriál Batman
a povedali si: "Bude to gýčové
a dve a pol hodiny gýča nás nezaujímajú."
Aj keď bol s filmom spojený slávny autor Krstného otca Mario Puzo,
nebolo ľahké produkciu rozbehnúť.
Neotestovaná technika lietania
a zmena režiséra uprostred procesu znamenali,
že sa neplnili časové ani finančné plány.
Keď sa k filmu pridal nový režisér Richard Donner,
začal film zachraňovať
počínajúc tónom scenára.
Mali k Supermanovi iný prístup ako ja.
FILMOVÝ REŽISÉR
Ich prístupom bola akási paródia na paródiu.
Povedal som: "Toto je Superman. Je to Americana. Naša kultúra."
Bol súčasťou americkej histórie
a pre mňa mal vlastný zmysel pre realitu.
Mojou misiou bolo nepodľahnúť humoru.
Scenár ležal na operačnom stole
a medzitým sa rozbehlo intenzívne hľadanie herca,
ktorý by muža z ocele stvárnil.
Robert Redford, Paul Newman, všetky veľké americké hviezdy.
Problémom bolo, že som si ich nevedel predstaviť lietať.
Ak ste neverili, že Superman vie lietať,
tak ste neverili, že je Superman skutočný.
Cítil som, že musíme ísť po niekom neznámom.
Vďaka, že ste si našli čas na rozhovor.
KAMEROVÁ SKÚŠKA
Chápem, že má o mne svet asi veľa otázok,
na ktoré by chcel poznať odpovede.
Christopher Reeve bol známy najmä z divadla
a z telenoviel,
no jeho úprimné stvárnenie Supermana
sa dokonale zhodovalo s Donnerovou serióznou víziou.
Supermana odlišuje to,
že má v sebe takú vyspelosť alebo skôr nevinnosť...
HEREC
...že sa na svet pozerá veľmi jednoducho.
Keď povie:
"Prišiel som bojovať za pravdu, za spravodlivosť, americký spôsob života,"
každý si povie...
Chápete. Ale on to myslí vážne.
K tomu filmu sa bolo treba postaviť, akoby bol dôležitý.
ŠÉFREDAKTOR
Že je to dôležitá časť americkej mytológie.
Mimochodom, "realistické" neznamená vážne a drsné.
Znamená to len emocionálne realistické.
A pri Supermanovi
šlo o reakciu bežných ľudí na niečo výnimočné.
Bože, pozrite hore.
Čo je to, dopekla?
Len pokoj, slečna. Držím vás.
Držíte ma? A kto drží vás?
"SUPERMAN" JE ZÁBAVA PRE VŠETKÝCH
AHA! SUPERMAN NÁS ZACHRÁNI
SUPERMAN PRILETEL DO AMERICKÝCH SŔDC
Superman zarobil na vstupnom 300 miliónov dolárov,
vyhral Cenu akadémie za špeciálne efekty
a spustil vlnu pokračovaní, ktoré boli trhákmi.
26. januára 1979...
SPISOVATEĽ
...som šiel na film Superman.
Šiel som tam stratený,
nevedel som, aká bude budúcnosť a bál som sa jej.
Keď som bol dieťa, nemal som priateľov,
pretože som často striedal školy.
Do toho kina som vošiel s pocitom,
že na mne nikomu nezáleží, nikto ma nevidí a nikto ma nepočuje.
Supermanovi záleží na každom.
Je mu jedno, či ste bohatý alebo chudobný,
či odkiaľ pochádzate.
Zo sály som vyšiel presvedčený,
že čokoľvek budem po zvyšok života robiť,
bude to mať niečo so Supermanom.
Keby ten film Dicka Donnera a Chrisa Reevea neuspel,
DC mohlo skončiť
s minimálnym vydavateľským harmonogramom
a firma, ktorú poznáte, nemusela prežiť.
Vezúc sa na vlne Supermanovho úspechu
v DC našli nový spôsob, ako prísť za čitateľmi.
Obchody s komiksami vznikli v 70. rokoch
ako miesto, kde si tínedžeri staré diely komiksov kupovali, vymieňali
a hádali sa o nich.
Začiatkom osemdesiatych rokov hnal dopyt starších čitateľov k tomu,
aby po celej krajine otvárali nové a nové.
Stala sa z toho nová tvár distribúcie komiksov.
To komiksy zachránilo pred vymretím.
Komiksy boli populárne.
Pre mnohých však bola zamotaná kontinuita DC bariérou.
Problém bol v tom, že mnohí fanúšikovia Marvelu nechápali,
o čo v DC ide,
pretože nerozumeli, prečo majú
toľko rovnakých kópií postáv.
Riešili sa veci ako mnohovesmír.
Dnes sú také slová bežné, ale vtedy neboli.
A mne došlo, že to musíme zmeniť.
Spusťme dnes vesmír odznova.
Muselo to by revolučné.
Muselo to byť niečo, pri čom si každý povie:
"Preboha, to myslia vážne?
Vážne to chcú spraviť?
To sa predsa nedá."
V najkataklyzmickejšom crossovere v histórii DC
ukončili Marv Wolfman a kresliar George Pérez
mnohovesmír DC 12-dielnou samostatnou udalosťou,
ktorá vyzabíjala všetky postavy a svety,
až kým neostala len jediná Zem.
Úplne bezprecedentne sa rozhodli:
"Zbavíme sa všetkého z minulosti.
Všetko reštartujeme a zjednotíme do jedného vesmíru DC."
Prišla Crisis on Infinite Earths a na jej konci zomrel Flash.
Bolo to prvýkrát, čo som pri nejakom komikse plakal.
VÝKONNÝ PRODUCENT
Spomínam si, ako mi došlo, že som s touto postavou prepojený.
A teraz sa o nej musím naučiť úplne všetko.
Istým spôsobom bol jeho koniec mojím začiatkom.
Wolfmanovo rozhodnutie spáliť mnohovesmír na popol
dalo ďalším tvorcom voľnú ruku,
aby do klasických postáv DC vdýchli nový život a hĺbku.
LIGA SPRAVODLIVÝCH
Po Crisis on Infinite Earths
nám ostala čistá nová Zem.
Tak tie postavy znova predstavme, akoby predtým neexistovali.
Z Marvelu do DC priviedli Johna Byrna.
Vo svete komiksu to bol najväčší talent.
Dajme mu Supermana . Nech začne od začiatku.
A nech rozmýšľa, aký by bol jeho život, keby mal naozaj také schopnosti,
keby mal takú moc,
keby svet vnímal so svojimi superschopnosťami.
To isté s Wonder Woman , dajme ju Georgovi Pérezovi.
Wonder Woman od Georga Péreza pre mňa bola všetkým.
Jeho seriál s Wonder Woman bol napokon tým, čo ma dohnalo
k prihláške na umeleckú školu.
Dodnes nechápem,
koľko informácií dostal na jednu stranu.
Nikdy som nevidel stránky komiksu, na ktorých by bolo toľko panelov.
Čo ma však na Pérezových veciach dostalo najviac,
bolo to, že bol vážne dobrý herec.
Myslím tým, že jeho postavy, ktoré majú rôzne veľkosti a tvary,
vyzerajú inak, stoja, obliekajú sa,
konajú, správajú sa a bojujú
spôsobom, ktorý im bol vlastný.
To bolo pre mňa kúzlom Georga Péreza.
Jeho spôsob zmýšľania.
Jeho schopnosť ukázať, že je každá postava iná.
A tú jedinečnosť ukázal práve kresbou.
Myslím, že jedno z mojich najdôležitejších rozhodnutí v DC bolo,
že som najala ľudí,
ktorí z komiksu spravili sofistikované umenie.
Začalo to tým, že som tam priviedla Franka Millera.
Návrat Temného rytiera od Franka Millera
je rázne moderné spracovanie Batmanovej legendy
na pozadí krutej reality Reaganovho režimu
a naplnené hnevom toho obdobia.
Väčšina základných predpokladov, z ktorých komiks
až do nedávnych rokov vychádzal,
pochádzala ešte zo 40. rokov.
Všetko sa muselo odohrávať vo veľmi benevolentnom svete,
kde sa vždy dalo veriť policajtom,
veriť zvoleným predstaviteľom,
veriť svojim rodičom.
Je nešťastné, že bola po toľké roky
znemožnená základná idea superhrdinov,
pretože existovali vo svete, ktorý ich nepotreboval.
Miller Batmana pretvoril na samotára v strednom veku,
ktorý sa hnevá na skorumpovanú vládu
a spraví čokoľvek, aby ju odhalil.
Cítil som, že Batmana sa nedalo urobiť správne
bez uznania faktu, že je minimálne na začiatku príbehu
anachronizmom.
Celá tá myšlienka bola veľmi zastaralá
a v Temnom rytierovi som ju chcel oživiť,
aby fungoval aj v modernom kontexte.
Keď Batmanova vojna proti gangom strápni Washington,
postaví sa proti nemu nečakaný nepriateľ, Superman,
ktorého nakreslil ako zástancu Reaganovho policajného štátu.
V tejto knihe
sme popreli všetky konvencie, ktoré dovtedy platili.
Bola politická a plná spoločenského komentára.
Vzdialila sa čomukoľvek, čím Batman býval,
aj jeho vzhľadom.
Každé jedno rozhodnutie bolo veľmi odvážne.
S Jenette sme určite strávili veľa rokov tým,
že sme o tých rozhodnutiach debatovali.
Ja som bol opatrnejší a ona zas odvážnejšia.
Prichádzala generácia tvorcov,
ktorí na komiksoch vyrastali
a teraz ich chceli písať podľa seba.
Boli to politické diela s uhlom pohľadu...
SPOLUZAKLADATEĽ
...ktorý nesedel s tým, čo sa vtedy dialo.
Watchmen predstavovali prevratný pohľad na superhrdinov ako takých.
Napísal ich mladý anglický spisovateľ menom Alan Moore.
Naším cieľom je vlastne preskúmať...
SPISOVATEĽ
...implikácie superhrdinov ako takých.
Keby boli tieto absurdné postavy skutočné,
ako by asi ovplyvnili svet?
Keď máte postavu s mocou Supermana,
ktorý pracuje pre Američanov,
aká by bola americká zahraničná politika?
Možno by bola dobrodružnejšia.
A ruská zahraničná politika
by zas asi bola menej dobrodružná.
Moore príbeh zasadil do alternatívneho roku 1985,
do sveta, kde hrozí nukleárna vojna.
Jediná superbytosť a ochranca Ameriky, Dr. Manhattan,
Zem prenechal hŕstke bojovníkov v kostýmoch,
z ktorých jeden zničí mesto New York
v mene zjednotenia sveta.
Watchmen nenapísal niekto, kto miluje komiksy o superhrdinoch.
SPISOVATEĽ
Napísal ich niekto, kto také komiksy dobre pozná a rešpektuje ich,
no vie sa na ne pozrieť z diaľky a povedať:
"Toto sú tie veľké a ušľachtilé témy, ktoré tu rozoberáte."
Watchmen od Alana Moora sú podľa mňa literárnym dielom najvyššej úrovne.
FILMOVÝ REŽISÉR, JEDNOTKA SAMOVRAHOV
Milujem ich. Čítal som ich stokrát.
Dekonštrukciu superhrdinu
jeho práca veľmi ovplyvnila.
V roku 2005 zaradil Watchmen časopis Time
medzi 100 najlepších románov 20. storočia.
Nikdy sa neprestali tlačiť.
Moorova kniha spustila v DC literárnu explóziu
pod vedením Karen Bergerovej.
Cestu som vymýšľala tak trochu v pozadí.
VÝKONNÁ REDAKTORKA
Začala som hľadať nových spisovateľov, najmä v Anglicku.
Britský komiksový priemysel bol v oblasti dospelých komiksov pred nami.
Karen to videla a povedala si:
"Prečo z toho nespraviť vlastnú značku?"
A tak sa začala britská invázia.
Priviedla generáciu britských spisovateľov
a tí písali komiksy pre dospelých.
Kým si nás v DC všimli, bola nás celá generácia.
Boli sme pripravení a komiksy sme čítali celý život.
Keď z nebies zostúpila Supermanova ruka...
SPISOVATEĽ
...a ozvali sa nám z DC Comics,
bolo to ako vyhrať miliardu dolárov.
Jedným z autorov, ktorých Bergerová pri hľadaní talentov stretla,
bol vytrvalý mladý muž menom Neil Gaiman.
Gaiman ponúkol príbeh založený na neznámej postave
z firemných archívov.
Bol to Sandman, vládca ríše snov.
Máte tu postavu, ktorá má byť pánom snov.
Prečo sme ho teda vo vesmíre DC vôbec nevideli?
SPISOVATEĽ
Lebo v tom bode
už bolo všetko vo vesmíre DC.
Vravím si: "Nuž, nevideli sme ho.
Možno je niekde zavretý."
A zrazu som videl tvar počiatku príbehu.
Mal som predstavu nahého muža v sklenenej krabici,
ktorý bol odhodlaný počkať, kým všetci ľudia, ktorí ho väznili,
nebudú dávno mŕtvi a zabudnutí.
A, samozrejme, som Sandmana začal písať v stave absolútnej hrôzy,
pretože som dovtedy nemusel napísať každý mesiac nejaký príbeh.
Dôvod, prečo bol prvý príbeh,
Preludes & Nocturnes , dlhý osem výtlačkov,
bol, že som bol presvedčený, že mi Karen zavolá a povie:
"Nepredáva sa to. Číslo 12 bude posledné."
Keď sme však došli k číslu osem,
predávalo sa ho viac než kedykoľvek čohokoľvek porovnateľného
a mne zrazu došlo,
že si zrazu môžem dovoliť veriť,
môžem si dovoliť snívať,
že sa dostanem až na koniec príbehu.
Po oslobodení sa Sandman pomstí svojim väzniteľom
a zistí, že aj on sám sa musí zodpovedať zo svojich hriechov.
Keď Sandman vyšiel, nič podobné neexistovalo.
KRESLIARKA
Bol plný emócií, ale aj fantastiky.
Inteligentný, no temný.
Pritiahol k sebe aj ženské čitateľky, ktoré nevedeli,
že existujú komiksy, čo by si užili.
Neil šiel s postavou Smrti proti tradíciám,
keď z nej spravil mladú a atraktívnu ženu, gotičku,
čo zároveň výborne pasovalo do toho obdobia.
Na strednej škole ste mohli mať kópiu Sandmana
a stále vyzerať cool.
Mohli ste nosiť koženku,
fajčiť cigarety a stále čítať Sandmana.
Uznávalo sa to. Komiksy boli zasa v hre.
Boli rebelantské, boli nebezpečné.
Neboli detské.
Boli znakom, že sa pohybujete v špičkovom umení,
nie niekde v strednej triede.
Seriál napokon trval 75 čísel
a predalo sa viac než sedem miliónov kópií.
Bol to však len jeden z rastúceho zoznamu komiksov pod taktovkou Karen Bergerovej,
ktoré sa čoraz viac odkláňali od tradičných komiksov.
Mojím cieľom bolo vydávať príbehy,
ktoré by otriasli svetom,
ktoré porušili status quo,
postavili sa predstave ľudí o tom, aký by mal komiksový príbeh byť.
Jednou z vecí, ktoré Karen do komiksu priniesla,
bol fakt, že nepatrila do tvrdého jadra fanúšikov komiksu.
Na príbeh mala jedinečný pohľad,
ktorý nebol zväzovaný tradíciou.
A Jenette bola pre mňa vzorom.
Nastavila tón a pripravila pôdu,
bola nebojácna a odvážna,
nebála sa ísť do rizík.
A vtedy som jej povedala:
"Mala by si byť redaktorkou vlastnej série."
Okamžite som povedala áno.
A tak sa zrodilo Vertigo.
Páčil sa mi pocit, ktorý z toho slova máte.
Pôsobí na vás nepríjemne.
Závrat sa spája so strachom z výšok.
A Vertigo je práve o tom, aby sme strach prekonali
a šli na tie temné miesta
a kreatívne riskovali.
Atmosféra bola taká,
že je to výnimočné miesto,
kde sa môžete kreatívne odviazať a posúvať hranice.
Pracovalo sa tam skvele.
Išlo o to, že dali ľuďom možnosť povedať ten jeden príbeh.
Čo ste vždy túžili...
Čo je pre vás najexpresívnejšie?
The Invisibles zmenili dejiny komiksu.
Bol tam prvý superhrdina, ktorý bol aj drag queen.
Mať takú postavu a tak ju ukázať
bolo uprostred 90. rokov
naozaj výnimočné.
Ak by sa dalo zovšeobecniť,
o čom sú tituly zo série Vertigo,
povedala by som,
že všetky riešia...
...ľudstvo
vo všetkých ohľadoch.
Žáner využívajú ako pozadie,
na ktorom rozpovedajú príbehy o nepohodlnej stránke života,
o nepríjemných častiach života,
o ľuďoch na okraji spoločnosti.
Viete, príbehy o nás všetkých.
Jedna vec sa musí Karen uznať.
Jej redaktorskou víziou bolo,
aby sa komiksy začali brať rovnako vážne ako ktorékoľvek iné rozprávačské médium.
Že v komiksoch sa dá čokoľvek
a treba im to aj dovoliť...
SPISOVATEĽ
...aby mohli ísť všade,
kam spisovatelia a kresliari chcú.
Príbehy od Vertigo , ktoré rúcali hranice,
si získali nový punc kultúrnosti a trhový potenciál,
k čomu potrebovali aj vhodný formát.
Povedali sme si:
"Prečo nechávame komiksové knihy len vyjsť a potom zmiznúť?
Ako dosiahneme, aby ostali v regáloch?
Ako komiksové knihy vôbec dostať do regálov?"
Aby komiksy dostala do kníhkupectiev,
pustila sa spoločnosť do úplne nového žánru:
grafického románu,
ktorý obsahoval v jednej knihe dlhšie príbehy.
Bol to ťah, ktorý sa oplatil na veľmi dlho.
S kolekciami a grafickými románmi
sme z vydavateľstva spravili výnosný biznis.
Strvácnili sme komiksy.
Uprostred 90. rokov už boli komiksy dospelé,
no komiksové filmy zostali v minulosti.
Jeden mladý fanúšik sa rozhodol, že to zmení.
Ak vám dnes poviem,
že som ako mladý chalan po dvadsiatke
nakráčal dnu a kúpil od DC Comics práva na Batmana ,
povedali by ste, že je to nemožné.
A mali by ste pravdu. Dnes by sa to nestalo.
V tom čase
však nikto iný hodnotu týchto postáv nechápal.
V roku 1979 sa Uslan spojil so skúseným producentom Benom Melnikerom
a spolu od DC kúpili filmové práva na Batmana.
Trvalo takmer desať rokov, kým začali točiť.
Odmietlo ma každé štúdio v Hollywoode.
Vraveli, že som šialený, že vážne komiksové filmy sa robiť nedajú.
Ani temní superhrdinovia.
Potom však prišiel Frank Miller a jeho Návrat Temného rytiera.
Prenastavil tým predstavu ľudí o Batmanovi od Adama Westa
k modernému, temnému a zložitému pomstiteľovi, ktorého poznáme dodnes.
Kľúčom bol Tim Burton.
Režisér Tim Burton bol známy svojimi netradičnými hitmi
ako Pee-weeho veľké dobrodružstvo,
nie akčnými filmami.
Jeho silná predstava o Batmanovi však Uslana presvedčila.
To Tim povedal,
že ak chceme robiť vážny film s Batmanom,
nemôže to byť film o Batmanovi.
Musí to byť film o Bruceovi Wayneovi.
Nechceli sme skúmať komiksové klišé...
FILMOVÝ REŽISÉR
...chceli sme z toho dostať viac.
Chceli sme ukázať hrdinu, ktorý má problémy.
Je to tak ľudskejšie.
Keď však Burton do hlavnej úlohy obsadil Michaela Keatona,
Uslanovu istotu to nalomilo.
Vravím: "Super. To je skvelý vtip.
Už vidím plagát. Pán v domácnosti je Batman."
To ale bude vážny a temný Batman.
Tim však mal vysvetlenie.
"S Michaelom Keatonom som pracoval na Beetlejuice.
Stvárnime Brucea Waynea takého fanatického a posadnutého,
že bude pôsobiť až šialene..."
Tak čo myslíš?
Som kvalifikovaný?
"Diváci si povedia: ,Áno.
Ten sa tam hodí. Spravil by to.'"
- ...67, prvý pokus. - Akcia.
Burton a jeho tím dizajnérov spolu vytvorili hĺbavý a pokazený Gotham
plný hrozieb.
Batman z roku 1989 bol vážne majstrovským dielom
náladovosti a temnoty.
Keď v tom filme prvýkrát zbadáte Batmana, čo vidíte?
Vidíte siluetu netopiera,
ktorá sa znesie k dvom chlapom, čo práve niekoho okradli.
A tí dvaja by sa mali fakt veľmi báť.
- Čo si zač? - Som Batman.
Batmana vrátili k jeho temným komiksovým koreňom.
Bol to príbeh nešťastného muža.
Ak sa chcete prezliekať za netopiera
a v noci naháňať strach zločincom,
čo ste asi za človeka?
Prečo je taký?
Bruce Wayne býva skôr hĺbavý chlap, ktorému občas prepne.
HEREC
Občas skrátka vykypí.
Chceš vidieť blázna? Tak poď!
Ukážem ti blázna.
Až kým sa nestane Batmanom, vtedy sa zrazu prekvapivo ovláda.
Pardon.
Tancoval si už niekedy za mesačného svitu s diablom?
Pre fanúšika komiksov, ktorého v detstve zosmiešňovali,
to boli naozaj úžasné časy.
Zrazu z toho bol celosvetový trhák.
Ľudia sa začali zhromažďovať už cez víkend.
Čakajú na premiéru takú veľkú, že ju museli spraviť v dvoch kinách.
Vravím: "Myslím, že som sa naučil,
že keď ľuďom nebudete veriť, keď vám tvrdia, že ste zlí,
tak len verte sebe a svojej práce a všetko bude super."
Myslím, že Michael Keaton ďaleko prekonal očakávania.
SPOLUTVORCA
Bude z neho nový Batman pre 90. roky.
V roku 1989 bol Batman nielen najúspešnejším filmom,
no jeho symbol netopiera bol všade.
Nedali sa kúpiť čisté tričká na potlač,
pretože všetky čisté čierne tričká už niekto rezervoval.
Fanúšikovia vo Filadelfii stoja v rade na Batmanov účes.
Celý katalóg spomienkových predmetov s Batmanom.
Je tu dokonca aj telefónne číslo,
ak chcete svoje veci skôr.
Dobrodružstvá tohto bojovníka v plášti
sú motorom 400-miliónového priemyslu,
ktorý každoročne rastie o 25 %.
Batmánia komiksy katapultovala do nového desaťročia,
kde si našli úplne nový druh fanúšika.
90. roky boli v dejinách komiksov veľmi divoké,
veľmi zaujímavé najmä kvôli "zberateľom".
Šlo o to, akú bude mať ten-ktorý komiks hodnotu.
"Máte ten výtlačok so špeciálnou taškou a kartičkou?"
Na 27. medzinárodnom komiksovom zraze
v San Diegu
sa istý komiks predal za 180 000 dolárov.
Na komikse ako takom príliš nezáleží.
Ide len o to, koľko stojí a akú má hodnotu.
Kupujú ich ako investíciu. Už nejde o zábavu.
Vydavatelia to celé podnecovali propagovaním najlepších kresliarov
a vydávaním zberateľských kúskov.
Pre komiksy z 90. rokov mám slabosť.
Zdalo sa to vtedy veľmi vzrušujúce...
SPISOVATEĽKA/KRESLIARKA
...pretože z kresliarov boli rockové hviezdy.
Mnohé som ani nečítala, len som si pozerala kresby.
Jim Lee bol jednou z kresliarskych superhviezd Marvelu.
Prvého dielu jeho X-Men sa predalo osem miliónov kópií,
čo je aj v Guinessovej knihe rekordov.
Keďže boli kresliari takí populárni,
niektorí mali pocit, že spisovateľov ani nepotrebujú.
Prečo sa delíme o zisk so spisovateľmi...
VEDÚCI PRE KREATÍVNU ČINNOSŤ
...keď také príbehy vieme vymyslieť aj my?
Začiatkom roka 1992
opusti Lee spolu s ďalšími z najlepších kresliarov Marvel
a spolu vytvorili spoločnosť Image Comics.
Bolo nás asi 6 alebo 7 kresliarov, podľa toho, koho sa opýtate.
Partia tvrdohlavých decák po dvadsiatke.
Každej veľkej firme sme povedali:
"Kašľať na vás, nebudeme s vami pracovať."
Za prvé štyri mesiace fungovania
vytlačila táto mladá firma DC po prvýkrát v histórii
na tretie miesto.
Najstaršej komiksovej spoločnosti v Amerike
šlo o reputáciu, potrebovali sa vrátiť do centra diania.
Mali sme núdzovú poradu, na ktorej bol každý.
REDAKTOR
Všetci spisovatelia, všetci kresliari zo štyroch verzií Supermana
spolu pracovali na jednom cieli.
Nejde o vás.
Ide o Supermana a o to, čo je preňho podľa nás najlepšie.
Vždy, keď sme sa na porade zasekli,
vykríkol Jerry Ordway: "Tak ho proste zabime."
A povedal to aj v ten deň.
Tak vravím: "Dobre, mudrlanti.
Keď ho zabijeme, čo potom?"
Naprieč všetkými verziami Supermana sa v lete 1992
začali objavovať náznaky.
Niekto alebo niečo po mužovi z ocele šlo.
Stretol muž z ocele seberovného?
Redaktor z DC Comics povedal, že Superman 18. novembra zomrie.
Mike Carlin vraví, že novembrový výtlačok
ukáže, ako tento bojovník so zločinom v kostýme
zomrie pri boji o záchranu Metropolisu.
Dobre. Ja som proti Supermanovi.
Nemám ho rád.
Oproti ostatným superhrdinom je ako skautík.
To vraví chlapík, ktorý má tetovanie zloducha Jokera.
Tínedžerom sa dnes páčia násilnejšie postavy,
ako Punisher, Wolverine alebo The Infinity War.
Keď leteli samí antihrdinovia
a Superman bol ten sentimentálny skautík,
tak sme si vlastne povedali:
"Ukážme svetu, čo sa stane,
keď sa ho zbavíme."
Zanechávajúc za sebou cestu skazy
a zmrzačených členov Ligy spravodlivých
sa Supermanova nemezis rútila na Metropolis
a schyľovalo sa k poslednej bitke.
Nové komiksy so Supermanom vychádzajú každý týždeň.
Posledných päť týždňov vrcholí príbeh Súdneho dňa .
Zďaleka najpredávanejšia kniha.
Vypredala sa za pár hodín.
Noviny písali úvodníky.
Fanúšikovia písali listy.
Všetci sa pýtali: "Ako môžete zabiť Supermana?"
Ja na to: "Kedy ste si naposledy kúpili výtlačok Supermana ?"
"Tak pred 20 či 30 rokmi."
Vravím: "To vy ste ho zabili."
Ak nepolejete kvet, tak umrie.
Dnes je deň, keď Supermana čaká jeho nesuper osud.
DC Comics vydali tri milióny kópií dielu Súdny deň.
Rozhodne je to prekvapujúce. Nečakal som, že ho zabijú.
Podľa mňa to mali spraviť skôr.
Je úplne odstrihnutý od reality.
Budem plakať.
Som smutný. Nechcem, aby umrel.
Muž z ocele je napokon rovnako zraniteľný
ako obyčajní smrteľníci, čo k nemu vyše polstoročie vzhliadali.
V stredu zomrel Superman.
Čísla 75 sa predalo vyše šesť miliónov kópií
vrátane špeciálne zabalenej platinovej zberateľskej edície
a viacerých deluxe variantov.
Na ďalšie štyri mesiace
stíchli všetky štyri verzie Supermana .
Onedlho si zas povedali: "A čo spravíme s Batmanom?
Zlomme mu chrbticu.
Priveďme Banea, nech ho utopí v jede."
Ako LeBron James. Proste bum.
Na zberateľskom trhu to vrelo
a DC, Marvel a Image pridávali na množstve sexu a násilia,
zúfalo súťažiac o zraky a doláre zákazníkov.
Už veľmi nešlo o súboj dobra so zlom.
Každý komiks bol ako zápas o to,
ako spravíme nasledujúci diel ešte šokujúcejší než predošlý.
Osobne sa mi to veľmi nepáčilo.
Ani Alexovi Rossovi.
Kresliar Alex Ross a spisovateľ Mark Waid
prišli do DC s talentom, ktorým sa navzájom dopĺňali,
a zdieľali predstavu o tom, o čom superhrdinovia boli.
SÚČASNOSŤ
Superhrdinov som začal spoznávať
ako štvor- alebo päťročný.
Páčilo sa mi,
čoho mal byť stelesnením Superman.
Bol rovným dielom dobrý a silný.
Všetky ostatné postavy boli od neho slabšie...
KRESLIAR
...pretože prakticky dokázal konať len svojou vôľou.
Alexa a mňa nezaujímali cynické postavy
a cynické, temné komiksy.
Chcel som vidieť postavy plné nádeje.
Chcel som vidieť pozitívne postavy.
Chcel som vidieť postavy, ku ktorým môžem vzhliadať.
Tak sa znova pozrime na to,
čo nám tie postavy vedia priniesť.
V lete 1996
vydali Ross a Waid prvé číslo Kingdom Come ,
diela, ktoré resetovalo mýtus o Supermanovi,
kde muž z ocele nezomrel,
no šiel do dobrovoľného exilu
a Ameriku nechal v opatere mladších
a násilnejších superhrdinov.
Keď kvôli ich vnútorným rozporom vznikne chaos,
Superman sa musí vrátiť a obnoviť poriadok.
A v tom momente sa celý komiksový priemysel zrútil.
Dostal som správu, že všetky moje kontakty v Marveli vyhodili.
Marvel vyhlásil bankrot.
Ľudia si uvedomili, že nemôžu ďalej predávať knihy
neexistujúcim zákazníkom
a priemysel sa naozaj zrútil.
Mnoho menších spoločností zaniklo.
Keď zberateľský trh padol na dno,
Vertigo prežilo, pretože naše komiksy ľudia nezbierali.
Skutočne ich čítali.
Priemysel bol v rozklade
a Ross a Waid sa usilovali dokončiť príbeh,
pri ktorom sa inšpirovali vlastnými životmi.
Úprimne povedané, mojím základným úmyslom pri Kingdom Come bolo
nakresliť komiks, kde sa postavy DC stretnú s mojím otcom.
Norman McCay, rozprávač nášho príbehu,
je Alexov otec.
Môj otec bol duchovný.
Tá práca ma istý humanitárny prvok, ktorý som chcel zachytiť.
Rossov otec slúži ako predstaviteľ obyčajných ľudí
a morálny kompas pre superľudí.
Keď Supermanov plán na zastavenie nebezpečných superhrdinov zlyhá,
americká armáda na nich zaútočí atómovými bombami.
Rozčúlený Superman vracia úder.
McCay ho však zastaví a pokarhá.
Obyčajní ľudia potrebujú svoje životy ovládať
a nebudú superschopnostiam veriť,
pokiaľ nebudú spojené s rovnako silnou zdržanlivosťou a múdrosťou.
McCayove slová sa Supermana dotknú a tak zloží sľub.
"Problémy, ktorým čelíme, stále existujú.
Nevyriešime ich za vás.
Vyriešime ich s vami."
A to robí zo Supermana Supermana.
Supermanovou najväčšou schopnosťou
nie je lietanie či to, že dokáže zdvihnúť auto.
Je ňou to, že aj keď má schopnosť robiť čokoľvek,
vziať čokoľvek, mať čokoľvek, čo chce,
je priam šialene nesebecký.
Nikdy svoje túžby a potreby nenadradí
nad potreby iných.
To je úžasná superschopnosť.
Naproti všetkým chybám ľudských bytostí
sme stvorili postavy, ktoré chyby nemajú.
Ľudí to akoby stavia vyššie než Boha.
Boh dokázal stvoriť len padlé ľudstvo.
My sme stvorili bytosti lepšie než my.
To je celkom pecka.
Ukazuje to schopnosť predstavivosti,
na ktorú by sme sa mali viac spoliehať
a snažiť sa takí byť.
Tú schopnosť máme. Vyrobili sme Supermana. Stvorili sme ho.
Superman dokáže vyriešiť akýkoľvek problém.
Komiksový priemysel sa znova pokúšal povstať z popola.
Záchrana prišla od zboru neznámych hlasov.
Keď majú vaše postavy tak 80 rokov,
dá sa ísť dvoma cestami.
Buď môžete byť veľmi tradicionalistickí,
alebo sa vydať úplne inou cestou
a pokúsiť sa spraviť vo vesmíre revolúciu.
Niečo zmeniť,
priviesť za oponu rôzne hlasy, aby písali príbehy.
Postavám musíte vkuse vdychovať nový život.
Ako stále hovorím, nie je to o postavách,
ale o tvorcoch.
Takže sa môžeme pozrieť na tie rané príbehy
a vdýchnuť im iný život.
A to mi dáva nádej.
Dáva mi to nádej, že sa príbeh môže zmeniť.
Komiksové knihy predstavujú sny a túžby ľudí.
Preto ich milujeme.
Vravíme si, že ak nastanú správne okolnosti,
možno budeme hrdinom toho momentu my.
SPOMÍNAME
Preklad titulkov: Martin Vranovský